Επτά θανάσιμες πεθερές

(7) Επτά Θανάσιμες Πεθερές είναι ο τίτλος μιας ελληνικής κωμικής τηλεοπτικής σειράς αυτοτελών επεισοδίων που προβλήθηκε από τους τηλεοπτικούς δέκτες Mega Channel τις σεζόν 2003-2010. Η ιδέα της σειράς βασίζεται στο ομώνυμο βιβλίο της Νίκης Τάντση που κυκλοφόρησε το 2003. Τη σκηνοθεσία της σειράς ανέλαβε ο Γρηγόρης Πετρινιώτης, ενώ την παραγωγή η εταιρεία Sonar TV.

Η σειρά παρουσιάζει τις ιστορίες διάφορων Ελληνίδων πεθερών που κάθε μια φέρει κάποιο ιδιαίτερο χαρακτηριστικό. Η κάθε ιστορία της σειράς είναι αυτοτελής και ολοκληρώνεται σε 2 ή 3 επεισόδια. Αφηγήτρια της σειράς είναι η Βίκυ Σταυροπούλου, στον ρόλο ενός φαντάσματος που παρεμβαίνει και σχολιάζει κάθε ιστορία, έχοντας παρουσία σε κάθε επεισόδιο της σειράς. 

Η σειρά ξεκίνησε τη σεζόν 2003-04 με σκοπό να ολοκληρωθεί μετά τη προβολή των επτά ιστοριών, που αποτελούσαν ουσιαστικά και τις επτά ιστορίες του ομώνυμου βιβλίου της Νίκης Τάντση. Τα υψηλά ποσοστά τηλεθέασης όμως οδήγησαν τους ιθύνοντες του Mega Channel να ανανεώνουν συνεχώς τη σειρά, φτάνοντας έτσι τις επτά σεζόν. Το πρώτο επεισόδιο της σειράς προβλήθηκε τη Τρίτη 20 Ιανουαρίου του 2004, ενώ το τελευταίο τη Τρίτη 1 Ιουνίου του 2010. Κατά τη διάρκεια προβολής της σειράς προβλήθηκαν συνολικά 59 διαφορετικές ιστορίες, οι οποίες αναπτύχθηκαν σε 175 επεισόδια.

Σεναριογράφοι επεισοδίων της σειράς ήταν η Κάτια Κισσονέργη, ο Παναγιώτης Καποδίστριας, ο Βασίλης Ρίσβας, η Δήμητρα Σακαλή, η Κωνσταντίνα Γιαχαλή, η Αργυρώ Μαργαρίτη, ο Θοδωρής Γκουγκλέρης, η Μαίρη Μουγιακάκου, ο Παντελής Καναράκης, η Ρόζυ Ρήγα, η Τζο Φράγκου, η Νικολέτα Μαρκέτου, η Ελένη Λευθεριώτη, ο Κωνσταντίνος Κατσέλης, ο Χρήστος Ντούζας, η Κατερίνα Φράππα, η Μάρω Μπουρδάκου, ο Κωνσταντίνος Ροδής, η Μελίνα Τσαμπάνη, ο Θωμάς Τσαμπάνης, ο Πέτρος Καλκόβαλης, ο Ζαχαρίας Μαυροειδής, ο Αλέξανδρος Ρήγας, ο Μάνος Ψιστάκης και ο Δημήτρης Αποστόλου. Τη σκηνοθεσία των περισσότερων επεισοδίων της σειράς ανέλαβε ο Γρηγόρης Πετρινιώτης ενώ κάποια επεισόδια της σειράς σκηνοθέτησε και η Ρένα Μιχαηλίδου. 

Το 2008, κι ενώ η σειρά συνέχιζε τη προβολή της, τα νούμερα τηλεθέασης δεν ήταν πλέον τα ίδια με τις προηγούμενες σεζόν της σειράς. Αρχικά, υπήρξε η σκέψη της ολοκλήρωσης της, όμως ο Αλέξανδρος Ρήγας αποφάσισε να αναλάβει το σενάριο αρκετών ιστοριών. Πράγματι, σημειώθηκαν ανοδικές τάσεις στις νέες αυτές ιστορίες κι αυτό είχε ως αποτέλεσμα να ανανεώθηκαν για έβδομο κύκλο επεισοδίων. Τον Σεπτέμβριο του 2009 έγινε γνωστό από τον σταθμό πως τη σεζόν 2009-10 πρόκειται να προβληθούν επτά νέες ιστορίες (Η πεθερά της οικονομικής κρίσης, η πεθερά του 1821, η πεθερά Batman, η αρχαία πεθερά, η πεθερά Michael Jackson, η Κύπρια πεθερά, η πεθερά lifting), όμως τελικά προβλήθηκαν μόνο οι τέσσερις από αυτές. Ως τελευταία ιστορία της σειράς προβλήθηκε ένα σπέσιαλ επεισόδιο, στο οποίο συμμετείχαν επτά από τις πεθερές των προηγούμενων κύκλων σε ένα "group therapy" με την αφηγήτρια της σειράς, Βίκυ Σταυροπούλου.

Οι επαναλήψεις της σειράς ξεκίνησαν το 2007 σε μορφή τηλεταινιών τρίωρης διάρκειας κάθε Σαββατοκύριακο. Από το καλοκαίρι του 2008 μέχρι και σήμερα, η σειρά προβάλλεται σε επανάληψη σε μορφή τηλεταινιών. Η Κερκυραία πεθερά προβάλλεται κάθε χρόνο την ημέρα του Μεγάλου Σαββάτου από το Mega. Εξαίρεση από τις επαναλήψεις της σειράς αποτελεί η ιστορία της Κρητικιάς πεθεράς που προβλήθηκε μόνο δύο φορές σε επανάληψη μετά τη πρώτη προβολή της.

Επισκόπηση σειράς

Ανάπτυξη

Συντελεστές 
Στη σειρά συμμετείχαν πολλές γνωστές νεότερες και παλαιότερες ηθοποιοί, από την εποχή του παλαιού ελληνικού κινηματογράφου μέχρι νέοι ηθοποιοί, όπως η Κατερίνα Γιουλάκη, η Άννα Κυριακού, η Νένα Μεντή, η Μίρκα Παπακωνσταντίνου, η Πηνελόπη Πιτσούλη, η Ελισάβετ Κωνσταντινίδου, η Χρυσούλα Διαβάτη, η Μαρία Καβογιάννη, η Δέσποινα Μπεμπεδέλη, η Κάρμεν Ρουγγέρη, η Ναταλία Τσαλίκη, η Ελένη Γερασιμίδου και άλλες. Η Καίτη Γαρμπή έχει συμμετάσχει στο ρόλο της Αθηναίας Πεθεράς.

Ιστορία 
Η Βίκυ Σταυροπούλου υποδύεται έναν καλό άγγελο που παίρνει μέρος στις ιστορίες της σειράς προκειμένου να βοηθήσει στα όποια προβλήματα προκαλούν οι Πεθερές. Μέχρι και τα μέσα του έκτου κύκλου, το 2009, οι τηλεθεατές δεν γνωρίζουν τίποτα για τη ταυτότητα της αφηγήτριας. Τον Ιανουάριο του 2009 προβάλλεται η ιστορία της θανάσιμης πεθεράς, στην οποία οι τηλεθεατές μαθαίνουν όλη την ιστορία της αφηγήτριας. Η Καλλιόπη, που όταν ήταν εν ζωή ταλαιπωρήθηκε από τη πεθερά της, και όταν πέθανε ο Θεός της ανέθεσε την αποστολή να βοηθάει τις νύφες από τις επικίνδυνες πεθερές -και ούσα αόρατη από τους κοινούς θνητούς- παρακολουθεί, αφηγείται και παρεμβαίνει υπέρ του καλού.

Ενδιαφέροντα στοιχεία 
 Στις έξι πρώτες σεζόν, κάθε ιστορία αποτελούταν από 3 επεισόδια, ενώ στην έβδομη σεζόν αποτελούνταν από 2 επεισόδια (με εξαίρεση τη πεθερά lifting με 3 επεισόδια). Όλες οι ιστορίες του έβδομου κύκλου ολοκληρώνονται σε 2 επεισόδια, με διάρκεια όμως 60 λεπτών το καθένα.
 Κατά τη διάρκεια των τριών πρώτων κύκλων της σειράς, η κάθε πεθερά διαδεχόταν την επόμενη.
 Στους τρεις πρώτους κύκλους της σειράς, οι τίτλοι των επεισοδίων είχαν το στοιχείο του χαρακτήρα που είχε η κάθε πεθερά. Ο τέταρτος, ο πέμπτος και -εν μέρει- ο έκτος κύκλος παρουσιάζουν ιστορίες πεθερών με συγκεκριμένη τοπική καταγωγή.
 Η Μαρία Καβογιάννη και η Ελισάβετ Κωνσταντινίδου πρωταγωνίστησαν σε συνολικά τέσσερις ιστορίες, ενώ είχαν παρουσία και στη τελευταία ιστορία της σειράς με τίτλο "Group Therapy".

 Σε κάθε ιστορία της σειράς υπάρχει μια κεντρική γυναίκα πρωταγωνίστρια.
 Στο επεισόδιο Οι Συμπεθέρες του 3ου κύκλου, υπάρχουν δύο πρωταγωνίστριες (Καίτη Κωνσταντίνου και Ελισάβετ Κωνσταντινίδου).
 Στο επεισόδιο Ο Άντρας Πεθερά του 3ου κύκλου, πρωταγωνιστεί ο Τάσος Χαλκιάς υποδυόμενος τον "πεθερό" που μεταμφιέζεται σε γυναίκα.

 Σύμφωνα με δημοσιεύματα και τηλεοπτικά ρεπορτάζ της εποχής, η ιστορία της Αθηναίας πεθεράς με πρωταγωνίστρια τη Καίτη Γαρμπή (που προβλήθηκε στον πέμπτο κύκλο της σειράς) γράφτηκε από θαυμαστή της τραγουδίστριας και θα προχωρούσε στην υλοποίηση της μόνο αν δεχόταν να πρωταγωνιστήσει η ίδια η τραγουδίστρια.

 Ενώ αρχικά είχε ανακοινωθεί από το Mega πως οι ιστορίες της πεθεράς Batman, της πεθεράς Michael Jakson και της Κύπριας πεθεράς πρόκειται να προβληθούν στον έβδομο κύκλο, τελικά δεν προβλήθηκαν ποτέ. Τα ονόματα των συντελεστών των επεισοδίων αυτών παρέμειναν άγνωστα.
 Ενώ το πρώτο επεισόδιο της έβδομης πεθεράς (Ρατσίστρια) του πρώτου κύκλου προβλήθηκε κανονικά τον Ιούνιο του 2004, προβλήθηκε ξανά με τα επόμενα δύο επεισόδια στην έναρξη της επόμενης σεζόν, πριν τη προβολή του δεύτερου κύκλου.

Επεισόδια

Α' Κύκλος (2003-04)

 Προβαλλόταν κάθε Τρίτη στις 21:40.
 Στις 30/3/2004 δεν προβλήθηκε επεισόδιο λόγω μετάδοσης των βραβείων Αρίων, και στις 11/5/2004 λόγω μετάδοσης του ριάλιτι Η Φάρμα.

Β' Κύκλος (2004-05) 

 Προβαλλόταν κάθε Τρίτη στις 21:40.
 Στις 5/4/2005 δεν προβλήθηκε επεισόδιο λόγω μετάδοσης των βραβείων Αρίων.

Γ' Κύκλος (2005-06) 

 Προβαλλόταν κάθε Τρίτη στις 21:50.
 Στις 28/3/2006 δεν προβλήθηκε επεισόδιο λόγω μετάδοσης των βραβείων Αρίων.

Δ' Κύκλος (2006-07) 

 Προβαλλόταν κάθε Τρίτη στις 21:00 (επεισόδια 79-90, 100-108), κάθε Τρίτη στις 21:50 (επεισόδια 91-99).
 Τα τελευταία 2 επεισόδια προβλήθηκαν μαζί.

Ε' Κύκλος (2007-08) 

 Προβαλλόταν κάθε Τρίτη στις 21:00.

Στ' Κύκλος (2008-09) 

 Προβαλλόταν κάθε Τρίτη στις 22:00.

Ζ' κύκλος (2009-10) 

Προβαλλόταν κάθε Τρίτη στις 22:15 (επεισόδια 163-169), κάθε Τρίτη στις 21:00 (170-173).

Πεθερές

5 παρουσιάσεις 
η Μαρία Καβογιάννη (Λογική, Κερκυραία, Συριανή, Αρχαία, Group Therapy)
η Ελισάβετ Κωνσταντινίδου (Συμπεθέρες, Πόντια, Τσιγγάνα, Νεοδημοκράτισσα, Group Therapy)

4 παρουσιάσεις 
η Πηνελόπη Πιτσούλη (Πανούργα, Βλάχα, Σπαρτιάτισσα, Group Therapy)
η Καίτη Κωνσταντίνου (Συμπεθέρες, Σμυρνιά, Πειραιώτισσα, Group Therapy)

3 παρουσιάσεις 
η Μίρκα Παπακωνσταντίνου (Γιατρόπληκτη, Κεφαλλονίτισσα, Οικονομικής κρίσης) 
η Νένα Μεντή (Αλανιάρα, Θεσσαλονικιά, Δυτικών Προαστίων)
η Ναταλία Τσαλίκη (Φεμινίστρια, Καλαματιανή, Group Therapy)
η Ελένη Γερασιμίδου (Χήρα, φαντασιόπληκτη, απρόβλεπτη )
η  Τζόυς Ευείδη  ( Καλή, Πατρινιά ,Απο τον άλλο κόσμο)

2 παρουσιάσεις 

η Χρυσούλα Διαβάτη (Τσιγκούνα, Παριανή)
η Ελένη Καστάνη (Ρατσίστρια, Κρητικιά)
η Μπέτυ Βαλάση (Πολίτισσα, Group Therapy)
η Υβόννη Μαλτέζου (Θύμα, Group Therapy)
η Υρώ Μανέ (Μανιάτισσα, Αρβανίτισσα)

η Χρύσα Ρώπα (Θρακιώτισσα, Στη Χούντα)

1 παρουσίαση 
η Μάρθα Βούρτση (Απρόβλεπτη)
η Κάρμεν Ρουγγέρη (Τιμωρός)
η Ντίνα Κώνστα (Εθιμοτυπική)
η Δέσποινα Μπεμπεδέλη (Καλή)
η Ρένια Λουιζίδου (Μοντέρνα)
η Κατιάνα Μπαλανίκα (Φαρμακόγλωσσα)
η Άννα Παναγιωτοπούλου (Μαϊμού)
η Τζέσυ Παπουτσή (Λαϊκή)
η Μάρθα Καραγιάννη (Νεόπλουτη)
η Δήμητρα Παπαδοπούλου (Κουφή)
η Μιμή Ντενίση (Μαφιόζα)
η Άννα Κυριακού (Κακιά)
ο Τάσος Χαλκιάς (Άντρας)
η Κατερίνα Γιουλάκη (Μηχανοράφτρα)
η Βέρα Κρούσκα (Κολωνακιώτισσα)
η Καίτη Γαρμπή (Αθηναία)
η Ελένη Ανουσάκη (Ναυπλιώτισσα)
η Κάτια Δανδουλάκη (Λέρια)
η Μπέτυ Λιβανού (Θανάσιμη)
η Μαρία Αλιφέρη (Χίπισσα)
η Άννα-Μαρία Παπαχαραλάμπους (Από το Μέλλον)
η Αλεξάνδρα Παλαιολόγου (Lifting)
η Μαρία Λεκάκη (Του 1821)

Βραβεία 
Το 2010, ο Γιώργος Καπουτζίδης για τα 20 χρόνια του Mega παρουσίασε το The Twenty, όπου οι Επτά Θανάσιμες Πεθερές διακρίθηκαν στις εξής κατηγορίες:
 Πιο φευγάτος ήρωας: Βίκυ Σταυροπούλου (Αφηγήτρια), Θέση 7
 Αγαπημένη οικογενειακή κωμωδία: 7 Θανάσιμες Πεθερές, Θέση 4
 Τραγούδι που έκλεψε τη παράσταση: Σταμάτης Κραουνάκης: 7 Θανάσιμες Πεθερές, Θέση 7
 Μεγαλύτερες παραγωγές του Mega: 7 Θανάσιμες Πεθερές, Θέση 9
 Πιο αγαπημένη πεθερά από τις 7 Θανάσιμες Πεθερές: Η κρητικιά πεθερά: Ελένη Καστάνη

Παραπομπές

Πηγές  
Η ΠΕΘΕΡΑ ΜΟΥ ΣΤΟ ΓΥΑΛΙ, της Ελίζας Μπενβενίστε, ON OFF, ένθετο της Ελευθεροτυπίας, 22 Απριλίου 2004, ανακτήθηκε στις 17 Ιανουαρίου 2008.

Εξωτερικοί σύνδεσμοι
 Η επίσημη σελίδα της σειράς Επτα Θανασιμες Πεθερές
 

Επτα
Ελληνικές κωμικές τηλεοπτικές σειρές